নারায়ণগঞ্জ সংবাদদাতা জানান, রবিবার হরতালের সময় পুলিশের সঙ্গে পিকেটারদের সংঘর্ষের ঘটনায় সরকারি কাজে বাধা, পুলিশের উপর হামলা ও হত্যার চেষ্টা, অস্ত্র লুট, ভাংচুর ও লুটপাটের ঘটনায় ফতুল্লা মডেল থানার এসআই আবুল কালাম আজাদ বাদী হয়ে দুইটি মামলা দায়ের করেন। এতে গ্রেফতারকৃত ১৫ জনসহ ৪০ জনের নাম উল্লেখ করে অজ্ঞাত আরো অনেককে আসামি করা হয়েছে। সিদ্ধিরগঞ্জ থানায় দায়ের করা দুইটি মামলার  বাদী হলেন থানার দুইজন এসআই শাহজাহান মনির ও আবুল কালাম আজাদ। দুইটি মামলাই সরকারি কাজে বাধা, পুলিশের উপর হামলা ও হত্যার চেষ্টা, ভাংচুর ও লুটপাটের অভিযোগ আনা হয়েছে। মামলায় গ্রেফতারকৃত ৯ জনসহ ৬৭ জনের নাম উল্লেখ করে অজ্ঞাত আরো অনেককে আসামি করা হয়েছে। সোনারগাঁওয়ের কাঁচপুরের ঘটনায় ওই থানার এসআই শাহজাহান মিয়া বাদী হয়ে গ্রেফতারকৃত ৬ জনসহ অজ্ঞাত আরো অনেককে আসামি করে অপর মামলাটি করেন।